Ḥadīth al-Wilāya (kwa Kiarabu: حَدیث الوِلایَة) ni hadithi kutoka kwa Mtume ambayo imetajwa na Shi'a kama ushahidi kwa uimamu wa Ali b. Abi Talib. Hadithi hiyo imetajwa katika maneno tofauti tofauti katika vyanzo vya Shia na Sunni. Toleo linalojulikana zaidi la Hadith ni: "Yeye ndiye walii wa kila Muumini baada yangu (هُوَ وَلِیُّ کُلِّ مُؤْمِنٍ بَعْدی)". Shi'a wanalichukulia neno "walii" katika hadithi hii kuwa na maana ya Imam na kiongozi, na hivyo basi, wanaitumia hadith hii kama ushahidi kwa uimamu wa Ali. Wanaamini kwamba hii ndiyo maana halisi ya neno “walii” na neno hilo limetumiwa katika maana hii ya Shaykhayn, baadhi ya Masahaba, baadhi ya Tabi’un na baadhi ya wanazuoni wa Kisunni pia. Hata hivyo, Waislamu wa Sunni wanaamini kwamba neno “walii” hapa linatumika kumaanisha rafiki na mlezi, jambo ambalo halihusiani na uimamu. Ja'far ibn Sulayman alimnukuu Imran ibn Husein kwamba Mtume Muhammad (saww) alituma kundi la watu kwenye msafara chini ya ukamanda wa Ali ibn Abi Talib (a).